Järjestyssäännöillä edistetään koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä.

Järjestyssäännöt ohjaavat kaikkea koulutusta koskevan lainsäädännön nojalla järjestettyä koulujen ja oppilaitosten työsuunnitelman mukaista opetusta ja siihen liittyvää toimintaa.

Järjestyssäännöt ovat koulukohtaisia ja niissä otetaan huomioon paikalliset olosuhteet. Koulut ovat erilaisia ja järjestyssäännöt voivat poiketa toisistaan.

Järjestyssääntöjen pohjalta opettaja voi yhdessä oppilaiden kanssa laatia luokka- tai ryhmäkohtaisia

käytänteitä.

Oppilaiden perusoikeuksiin voidaan puuttua vain lain nojalla. Järjestyssäännöissä voidaan antaa lainsäädäntöä tarkentavia koulun turvallisuuden ja viihtyisyyden kannalta tarpeellisia määräyksiä käytännön järjestelyistä ja asianmukaisesta käyttäytymisestä. Järjestyssäännöillä ei saa poiketa lainsäädännön ehdottomista säännöksistä.

Haluttaessa järjestyssäännöt voidaan kirjoittaa sitoumusmuotoon, mutta velvoittavien kohtien

tulee käydä tekstistä selkeästi ilmi. Järjestyssääntöihin voi sisältyä myös suosituksia, mutta järjestyssäännöt

tulee kirjoittaa niin, etteivät oppilaat ymmärrä suosituksia ehdottomiksi määräyksiksi.

Järjestyssääntöjen sisältö

1. Koulu

2. Järjestyssääntöjen tarkoitus ja soveltaminen

- kouluajan ja koulualueen määrittäminen

3. Oppilaan oikeuden ja velvollisuudet

- lakisääteisiä

4. Turvallisuus, viihtyisyys ja opiskelun esteetön sujuminen

 Hyvä käytös

 Oleskelu ja liikkuminen

 Siisteydestä ja ympäristöstä huolehtiminen

 Turvallisuus

 Tietokoneen ym. mobiililaitteiden käyttö

 Päihteet ja vaaralliset esineet

 Kurinpito

5. Järjestyssääntöjen seuranta ja tarkistaminen

 Tiedottaminen

 Seurantatavat

 Tarkistamisen ajankohdat